Vega ja Sentinel-2 -satelliitti laukaisualustalla.

**Vega** on ESAn rakettiohjelmassa vuodesta 1998 alkaen kehitetty pieni italialainen kantoraketti. Rakettia laukaistaan Guayanan avaruuskeskuksesta ja sen ensimmäinen laukaisu tehtiin 13. helmikuuta 2012.

Raketin myyntihinta on 32 miljoonaa euroa, joka on kilpailukykyinen venäläisiin pieniin kantoraketteihin verrattuna. Sillä laukaistaan 300–2 500 kg painavia satelliitteja matalille maan kiertoradoille. Vega-raketti kykenee viemään 1 500 kg:n painoisen satelliitin 700 km radalle ja tämän kaltaista laukaisua pidettiinkin raketin suunnittelussa tyyppitapauksena. Tätä painavammat satelliitit laukaistaan alhaisemmille radoille. Raketin lasteina tulee olemaan pääosin tieteellisiä tutkimussatelliitteja.

Se on nimetty Vega-tähden mukaan.

Historia
--------

Ennen Vega-raketin käyttöönottoa ESA:lla oli käytössään ja Guayanasta laukastavana vain oma raskas Ariane 5 ja keskiraskas venäläisvalmisteinen Sojuz. Kevyt kantoraketti puuttui. Ariane 5 valmistetaan pitkälti Ranskassa ja Saksassa. Osin tästä syystä Italia ajoi vahvasti Vega-raketin kehitystä ja siitä lopulta tuli raketin päävalmistusmaa.

Raketin kehityksen rahoittaa ja toteutti pääosin (65%) Italia. Muut rahoittajat ja hankkeen toteuttajat ovat olleet Ranska (25,3 %), Belgia (6,9 %), Espanja (4,6 %), Alankomaat (3,2 %), Sveitsi (1 %) ja Ruotsi (0,6 %). Raketin toteutti pääosin entinen Fiat Avio eli nykyinen Avio s.p.A. Tämän Rooman lähellä Colleferron laaksossa sijaitsevan rakettitehtaan omistivat italialainen Finmeccanica ja yhdysvaltalainen sijoitusyhtiö Carlyle Group. Ne myivät elokuussa 2006 yhtiön 2,6 miljardilla eurolla Cinven Ltd-yhtiölle. Jos markkinat ovat suotuisat uusi omistaja vienee yhtiön pörssiin.

Raketin ensilento oli suunniteltu tapahtuvan marraskuussa 2010. Ranska vientikieltosäännöillään esti sen, että Vega-raketin lennonohjausohjelmistona voitaisiin käyttää ranskalaista ohjelmistoa, joka pakotti italialaiset kehittämään korvaavan oman koodin. Osin tämän vuoksi ensilaukaisu viivästyi. Vegan ensimmäinen laukaisu tehtiin 13. helmikuuta 2012 ja lastina oli italialaisia, belgialaisia, saksalaisia, romanialaisia jne. CubeSat-opiskelijasatelliitteja.

Tämän testilennon jälkeen ESA toteuttaa kaupallisia lentoja ESAn VERTA-ohjelmassa.

Rakenne
-------

Vegan teknologiat ovat osin peräisin Ariane-raketeista. Raketin kokonaismassa on 137 000 kg. Vega-raketissa on kolme kiinteän ajoaineen rakettivaihetta ja neljäs vaihe, jossa on ukrainalaistekoinen nestemoottori ja avioniikka.

Ensimmäisen vaiheen rakettimoottori on italialainen P80. Kiinteä ajoaine koostuu polttoaineena ja sidosaineena toimivasta hydroksyylipäätteisestä polyvinyylietyleenistä ja hapettimena toimivasta ammoniumperkloraatista. Lisäksi seoksessa on hieman alumiinipulveria. Vaiheen laukaisumassa on 95 tonnia ja ajoainetta siitä 88 tonnia. Vaiheen hiilikuituisen ulkorakenteen halkaisija on 3 metriä. Vaiheen laukaisutyötövoima on 3 040 kN ja paloaika on 107 sekuntia.

Jatkokehitys
------------

Vegasta on kehitteillä Lyra-nimellä noin 30 % voimakkaampi raketti, jonka rakentaminen ja laukaisu kuitenkin on tarkoitus olla liki Vegaa vastaava.

Tekniikkaa
----------

| Versio | 1. vaihe | 2. vaihe | 3. vaihe | 4. vaihe |
| --- | --- | --- | --- | --- |
| Voimalaite | P80 | Zefiro 23 | Zefiro 9 | AVUM |
| Korkeus | 10,5 m | 7,5 m | 3,85 m | 1,74 m |
| Halkaisija | 3 m | 1,9 m | 1,9 m | 1,9 m |
| Ajoaineen määrä | 88 tonnia | 23,9 t | 10,1 t | 0,55 t |
| Työntövoima (max) | 3 040 kN | 1 200 kN | 213 kN | 2,45 kN |
| Suuttimen ekspansiosuhde | 16 | 25 | 56 | - |
| Paloaika | 107 s | 71,6 s | 117 s | 315,2 s |

Lähteet
-------

1. ↑   Vega Expected to be Price-competitive With Russian Rockets, Spacenew.com, 23.1.2012
2. 1 2 3 4 5 6 7 8 9  Kantoraketti Vega: pieni, mutta pippurinen italiaano | Tiedetuubi *www.tiedetuubi.fi*.  Arkistoitu 30.12.2015. Viitattu 11.11.2015.
3. ↑  Avio: Vega's motors qualify but maiden launch slips to 2010  29 April 2009. flightglobal.com.
4. ↑  Delays seen for Souuz, VEGA launches at Europe's Space Base  15 June 2009. AFP.  Arkistoitu 24 toukokuu 2012. Viitattu 31 joulukuu 2009.
5. ↑
6. ↑
7. ↑  Eurooppalaisraketin neitsytmatka sujui ongelmitta yle.fi Uutiset 13.2.2012. Viitattu 15.2.2012.
8. ↑  ESAn uusi Vega-raketti onnistui neitsytlennollaan ESA Paikallistiedotus Suomi 13.2.2012. Viitattu 15.2.2012.
9. ↑  Vega to fly ESA experimental reentry vehicle  16.12.2011. ESA.  Arkistoitu 13.1.2012. Viitattu 25.1.2012.
10. ↑  ELV S.p.A. - European Launch Vehicle *www.elv.it*.  Arkistoitu 4.3.2016. Viitattu 11.11.2015.
11. ↑  ELV S.p.A. - European Launch Vehicle *www.elv.it*.  Arkistoitu 3.3.2016. Viitattu 11.11.2015.

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Vega (raketti)**.
* Vega
* First stone for Vega at Europe's Spaceport
* Vega brochure

Kantoraketit

|  |  |
| --- | --- |
| Nykyiset: | 
* Atlas V
* Athena
* Delta IV
* Dnepr
* Electron
* Falcon 9
	+ 9 B4
	+ 9 B5
* Falcon Heavy
* GSLV
* H-IIA
* Kosmos-3M
* Pitkä marssi -rakettiperhe
* Minotaur
* Pegasus
* Proton
* PSLV
* Rokot
* Shavit
* Štil
* Start-1
* UR-100
* Space Launch System
* Strela
* Sojuz
	+ U
	+ FG
	+ 2
* Taurus
* Tsyklon 3
* Volna
* Vega
* Zenit

 |
| Suunnitteilla: | 
* Angara
* Ariane 6
* BFR
* GSLV III
* GX
* H-IIB
* KSLV
* New Glenn
* Taurus II
* Vulcan

 |
| Entiset: | 
* Ariane
	+ 1
	+ 2
	+ 3
	+ 4
	+ 5
* Atlas
	+ SM-65 Atlas
	+ I
	+ II
	+ III
* Black Arrow
* Delta
	+ II
	+ III
* Diamant
* Energija
* Europa
* Falcon 1
* Falcon 9
	+ 9 v1.0
	+ 9 v1.1
	+ 9 v1.2
* H-II
* J-I
* Juno I
* Lambda
* Mu (V)
* Molnija
	+ M
* N1
* Poljot
* R-7
* Saturn
	+ I
	+ IB
	+ V
	+ INT-21
* Scout
* Sparta
* Thor
* Thor-Agena
* Thor-Burner
* Thorad-Agena
* Titan
	+ I
	+ II
	+ III
	+ IIIB
	+ IV
* Tsiklon
	+ 2
* Vanguard
* Voshod
* Vostok

 |